CELEX: 22005D0093
Language: hu
Date: 2005-07-08 00:00:00
Title: Az EGT-Vegyesbizottság 93/2005 határozata ( 2005. július 8. ) az EGT-megállapodás I. mellékletének (Állat- és növény-egészségügyi kérdések) módosításáról

24.11.2005   
            
            
               HU
            
            
               Az Európai Unió Hivatalos Lapja
            
            
               L 306/14
            
         
      AZ EGT-VEGYESBIZOTTSÁG
   
   93/2005 határozata
   (2005. július 8.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2005. április 29-i 51/2005 EGT-vegyesbizottsági határozat (1) módosította.
            
         
               (2)
            
            
               A személyes fogyasztásra szánt állati eredetű termékek behozatalára tekintettel intézkedések megállapításáról szóló, 2004. április 16-i 745/2004/EK bizottsági rendeletet (2) a megállapodásba kell foglalni.
            
         
               (3)
            
            
               E határozat hatálya nem terjed ki Izlandra és Liechtensteinre,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. melléklete I. fejezete 1.2. részének 126. pontja (2005/91/EK bizottsági határozat) után a következő pontokat kell beilleszteni:
   
      
                  „127.
               
               
                  
                     32004 R 0745: A Bizottság 2004. április 16-i 745/2004/EK rendelete a személyes fogyasztásra szánt állati eredetű termékek behozatalára tekintettel intézkedések megállapításáról (HL L 122., 2004.4.26., 1. o.).E megállapodás alkalmazásában e rendelet rendelkezéseit a következő kiigazításokkal kell értelmezni:
                              a)
                           
                           
                              a 2. cikk az alábbiakkal egészül ki:
                              
                                          »—
                                       
                                       
                                          A Svalbardból Norvégiába érkező vadhús vagy vadhústermékek, amennyiben a mennyiség nem haladja meg személyenként az 5 kg-ot.«
                                       
                                    
                        
                              b)
                           
                           
                              A II. mellékletben szereplő értesítésben az »Európai Unió« kifejezés helyébe az »Európai Unió és Norvégia« kifejezés lép.
                           
                        
                              c)
                           
                           
                              Az 1. cikk (4) bekezdésében, a II. mellékletben szereplő értesítés lábjegyzetében és a III. mellékletben szereplő közleményben a »Norvégia« kifejezést el kell hagyni.”
                           
                        
            
   2. cikk
   A 745/2004/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2005. július 9-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. július 8-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 239., 2005.9.15., 22. o.
   
   
      (2)  HL L 122., 2004.4.26., 1. o.
   
   
      (3)  Alkotmányos követelmények fennállását nem jelezték.